قررات العاصمة الهندية نيودلهي باش تسد كَاع المدارس لمدة سيمانة بعدما سجل تلوث الهواء فيها مستويات كتخلع بزاف. رئيس وزراء حكومة نيودلهي أرڤيند كيجريوال قال للصحافيين أنهم قررو يسدو المدارس باش الوليدات الصغار مايبقاوش يشمو الهوا موسخ خصوصا فاش كيكونو جايين غاديين فـ طريقهم للمدارس. وفي نفس الوقت طلبات الحكومة المحلية من الموظفين يخدمو من ديورهم ، وطلبات من المؤسسات الخاصة تخلي الناس يخدمو عن بُعد. وبينات البيانات الحكومية أن مستويات التلوث في المدينة الضخمة وصل 437 على مقياس من 500 درجة لمؤشر جودة الهواء، وهي نسبة أعلى بحوالي 8 أضعاف مقارنة بالمعدل العالمي. 
تلوث الهوا ولى كيخلع.. العاصمة الهندية سدات المدارس سيمانة – فيديو